bombman/thwiki-2026-super-clean-3k huggingface dataset:
สัญลักษณ์ของสากลที่สี่ สากลที่สี่ (สัญลักษณ์ในภาพ) เป็นองค์การระหว่างประเทศสังคมนิยมปฏิวัติอันประกอบด้วยสาวกของเลออน ทรอตสกี (หรือเรียก Trotskyist) ซึ่งมีเป้าหมายที่เปิดเผยได้แก่การล้มล้างทุนนิยมโลกและการสถาปนาสังคมนิยมโลกผ่านการปฏิวัติโลก สากลที่สี่ก่อตั้งขึ้นในประเทศฝรั่งเศสในปี 1938 เมื่อหลังถูกขับออกจากสหภาพโซเวียต ทรอตสกีและสาวกมองว่าสากลที่สามหรือโคมินเทิร์น (Comintern) เป็นหุ่นเชิดของลัทธิสตาลิน จึงไม่อาจนำชนชั้นกรรมกรทั่วโลกให้มีอำนาจทางการเมืองได้ นักลัทธิทรอตสกีจึงตั้งองค์การของพวกตนขึ้นเพื่อแข่งขัน ในปัจจุบัน ไม่มีสากลที่สี่ที่เป็นองค์การหนึ่งเดียวที่เชื่อมแน่นรวมเข้าด้วยกัน ตลอดการมีอยู่และประวัติศาสตร์ส่วนใหญ่ขององค์การ สากลที่สี่ถูกตามล่าโดยเจ้าหน้าที่ของพลาธิการกิจการภายในประชาชน (NKVD) ถูกปราบปรามทางการเมืองในประเทศ เช่น ประเทศฝรั่งเศสและสหรัฐ และถูกผู้สนับสนุนสหภาพโซเวียตปฏิเสธโดยมองว่าเป็น 'ผู้เรียกร้องที่ไม่มีความชอบธรรม' สากลที่สี่ดิ้นรนเพื่อคงรักษาการติดต่อภายใต้ภาวะการถูกสลายและปราบปรามระหว่างสงครามโลกครั้งที่สอง เนื่องจากข้อเท็จจริงว่าการก่อการกำเริบของชนกรรมาชีพหลังจากนั้นมักอยู่ภายใต้อิทธิพลของนักลัทธิสตาลินและกลุ่มชาตินิยมสายก่อสงครามที่เข้ากับสหภาพโซเวียต นำไปสู่ความปราชัยสำหรับสากลที่สี่และนักลัทธิทรอตสกี ซึ่งหลังจากนั้นไม่มีอิทธิพลที่มีความหมายมากนักอีกต่อไป กระนั้นในหลายส่วนของโลกรวมทั้งลาตินอเมริกา ยุโรป และเอเชียยังมีการรวมกลุ่มนักลัทธิทรอตสกีขนาดใหญ่ซึ่งดีงดูดผู้มีจุดยืนต่อต้านลัทธิสตาลินและการคุ้มครองลัทธิสากลนิยมของชนกรรมาชีพ ในกลุ่มเหล่านี้จำนวนหลายกลุ่มยังคงใช้ชื่อว่า 'สากลที่สี่' โดยรวมอยู่ในชื่อองค์กร หรือเอกสารจุดยืนทางการเมืองที่สำคัญ หรือทั้งสองอย่าง (อ่านต่อ...) บทความคัดสรรก่อนหน้านี้: สโมสรฟุตบอลลิเวอร์พูล – นูกูอาโลฟา – รอบประจำเดือนที่เก็บถาวร – บทความคัดสรรอื่น ๆ
วัดสระพัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนข่อย อำเภอกำแพงแสน จังหวัดนครปฐม มีที่ดินตั้งวัดเนื้อที่ 14 ไร่ 3 งาน 84 ตารางวา วัดสระพังสร้างเมื่อปี พ.ศ. 2470 ได้รับพระราชทานวิสุงคามสีมาเมื่อวันที่ 14 พฤศจิกายน พ.ศ. 2510 ผู้สร้างวัดคือ หลวงพ่ออินทร์ จากวัดบ่อน้ำจืด และมีเจ้าอาวาสถัดมาคือพระอาจารย์มาก 7 ปี พระอาจารย์นม 3 ปี พระอาจารย์ย้อย (ไม่ได้เป็นเจ้าอาวาส อยู่ 24 ปี) หลวงพ่อเณร ต่อมาเมื่อ พ.ศ. 2508 ได้ก่อสร้างอุโบสถปิดทอง พ.ศ. 2512 พระอาจารย์ปรีชา มาเป็นเจ้าอาวาส พ.ศ. 2526 พระครูไพโรจน์ภัทรคุณ มาเป็นเจ้าอาวาส พ.ศ. 2530 ชาวบ้านได้นิมนต์หลวงพ่อเณร สมบูรณ์จริง มาเป็น เจ้าอาวาส และสร้างอุโบสถปิดทองเมื่อ พ.ศ. 2512 หลวงพ่อทองย้อย (ไม่ได้เป็นเจ้าอาวาส) ได้ย้ายกุฏิ จากทิศใต้ไปทิศเหนือ ปัจจุบันมีพระครูไพโรจน์ภัทรกุล เป็นเจ้าอาวาส วัดสระพังมีปูชนียวัตถุได้แก่ พระพุทธรูป หลวงพ่อโสธรจำลองขนาดหน้าตัก 50 นิ้ว และพระประธานในอุโบสถ หล่อขึ้นเมื่อ พ.ศ. 2505 ต่อมาได้เกิดไฟไหม้ในอุโบสถ เนื่องจากพระรูปนึงได้จุดเทียนใหญ่ไว้สำหรับสวดมนต์และไม่ได้ดับ อุโบสถเสียหายมาก พื้นปูนระเบิด ผนังเพดานปูนที่ฉาบภายในเสียหายทั้งหมด พระประธานเองได้รับการบูรณะปิดทองทั้งองค์ใหม่เมื่อ พ.ศ. 2533 โดยตัวช่างซ่อมองค์พระเอง เป็นประธานทำบุญปิดทอง ภายในวัดมีหุ่นยักษ์ อ้างอิง สระพัง
วัดโพธิ์ราษฎร์ศรัทธาทำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอบางเลน จังหวัดนครปฐม มีเนื้อที่ตั้งวัด 13 ไร่ 1 งาน ที่ธรณีสงฆ์ 59 ไร่ วัดโพธิ์ราษฎร์ศรัทธาทำ ประกาศตั้งวัดเมื่อ พ.ศ. 2449 ได้รับพระราชทานวิสุงคามสีมาเมื่อวันที่ 13 เมษายน พ.ศ. 2470 แต่เดิมนั้นที่ดินบริเวณนี้เป็นที่ทำนา มีลำรางน้ำไหลลงแม่น้ำท่าจีน มีต้นโพธิ์ใหญ่ อยู่ติดลำราง เรียกว่า คลองโพธิ์ ปัจจุบันนี้ต้นโพธิ์ได้ตายไปนานแล้ว คงเหลืออยู่แต่ลำรางเท่านั้น ที่ดินบริเวณวัดเป็นของนายยา นางจุ้ย แก้วไทรอินทร์ ได้มีความศรัทธาถวายที่ดินเพื่อสร้างวัดและประชาชนได้ร่วมใจกันซื้อที่ดินติดต่อกันเพิ่มเติมเป็นจำนวน 9 ไร่เศษ จึงได้ตั้งนามวัดว่า 'วัดโพธิ์ราษฎร์ศรัทธาทำ' โดยมีหลวงพ่อว่า จากวัดสุวรรณาราม เป็นประธานในการก่อสร้าง ท่านได้สร้างกุฏิ 2–3 หลัง และศาลาบำเพ็ญกุศล 1 หลัง ลักษณะสร้างใช้ชั่วคราวหลังคามุงหญ้าแฝก ท่านอยู่มาถึง พ.ศ. 2458 ท่านก็มรณภาพไป ต่อมาในสมัยพระอธิการเขียว นามสกุล ขุนเมือง เป็นผู้ปกครองและรับการแต่งตั้ง ให้ เจ้าอาวาสถูกต้องตามกฎหมาย และท่านได้พัฒนาวัดจนเจริญขึ้น วัดได้รับพระราชทานวิสุงคามสีมาครั้งหลังเมื่อวันที่ 13 พฤษภาคม พ.ศ. 2528 ภายในวัดมีโรงเรียนพระปริยัติธรรมเป็นอาคารตึกถือปูน โรงเรียนตั้งขึ้นเมื่อ พ.ศ. 2504 และได้เปิดศูนย์ศึกษาพระพุทธศาสนาวันอาทิตย์ตั้งแต่ พ.ศ. 2548 สิ่งศักดิ์สิทธิ์ของวัด คือ รูปปั้นไก่จำนวนมาก ญาติโยมมักมาบนบานศาลกล่าวขอให้ประสบความสำเร็จทั้งด้านการงาน การค้าขาย หรือธุรกิจ และเรื่องสุขภาพ อ้างอิง โพธิ์ราษฎร์ศรัทธาทำ
กีฬาฮอกกี้น้ำแข็งในโอลิมปิกฤดูหนาว 2022 – รอบคัดเลือก ทีมหญิง เป็นการแข่งขันฮอกกี้น้ำแข็งหญิงเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 10 ทีม แต่ละประเทศสามารถส่งนักกีฬาเข้าแข่งขันได้สูงสุด 14 คน การตัดเลือกตัดสินจาก IIHF World Ranking หลังจากการแข่งขันฮอกกี้น้ำแข็งหญิงชิงแชมป์โลก 2020 เจ้าภาพโอลิมปิกพร้อมกับหกทีมอันดับแรกในการจัดอันดับโลกจะได้รับตำแหน่งอัตโนมัติในการแข่งขันกีฬาโอลิมปิก ในขณะที่ทีมอื่น ๆ ทั้งหมดมีโอกาสที่จะผ่านเข้ารอบสำหรับสามตำแหน่งที่เหลือในโอลิมปิก แต่การแข่งขันฮอกกี้น้ำแข็งหญิงชิงแชมป์โลก 2020ถูกยกเลิกเนื่องจากการระบาดทั่วของโควิด-19 การคัดเลือก รายการ วันที่ สถานที่ โควต้า ผู้ผ่านการคัดเลือก เจ้าภาพ 17 พฤษภาคม 2018 โคเปนเฮเกน 1 2020 IIHF World Ranking 12 ธันวาคม 2016 – 10 เมษายน 2020 แฮลิแฟกซ์ และ ทรูโร 6 Final qualification tournament 11–14 พฤศจิกายน 2021 พรีแบรม 1 ฟึสเซิน 1 ลือเลเออ 1 รวม 10 อ้างอิง ฮอกกี้น้ำแข็ง 2022
วัดบ่อเงิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อเงิน อำเภอลาดหลุมแก้ว จังหวัดปทุมธานี เดิมทีวัดนี้ชาวบ้านเรียกว่า วัดโบสถ์ ตามวัดที่ผู้สร้าง อยู่มาหลายปียังมีชนอีกบางพวกเรียกวัดนี้ว่า วัดลาด ตามที่ตั้งที่อยู่ในที่ลาดและลุ่มมาก ต่อมาเรียกว่า 'วัดบ่อเงิน' เพราะที่ดินบริเวณนี้เพราะชาวพุทธที่อุปการะมีมาก ประกอบกับพื้นที่แผ่นดินบริเวณนั้นมีมากมายหลายพันไร่ และเป็นที่ราบลุ่มทำนาข้าวได้ผลดี เมื่อข้าวดีทางวัดก็หาเงินได้มาก ที่ดินที่สร้างวัด เดิมเป็นที่ดินของขุนวิเศษภักดี ซึ่งเป็นนายอำเภอเมืองปทุมธานีกับนางพ่วง ภรรยา และนายยม พร้อมบุตร ได้พร้อมใจกันมอบที่ดิน 1 แปลง กว้าง 2 เส้น ยาว 25 เส้น ให้แก่ พระครูบวรธรรมกิจ (หลวงปู่เทียน) เจ้าอาวาสวัดโบสถ์ อำเภอเมืองปทุมธานี ให้ถือเป็นกรรมสิทธิ์ที่ดินแปลงนี้ พระครูบวรธรรมกิจได้มอบให้นายหรั่งกับนายพุด เช่าทำนาโดยไม่ต้องเสียค่าเช่าเพียงแต่ให้หักร้างถางพงให้เตียนเพราะแต่ก่อนเป็นป่า แต่นายหรั่งกับนายพุดก็ทำนาได้ 2 ปีเท่านั้น จนเมื่อ พ.ศ. 2454 นายเผือนได้นิมนต์ ท่านพระครูบวรธรรมกิจ ไปทำพิธีตัดจุกที่บ้านตำบลคูตัน (เดิม) ได้ปรารภกับท่านพระครูธรรมกิจ เห็นว่าวัดอยู่ไกล หากตั้งสำนักสงฆ์บริเวณนี้สักแห่งคงดี ชาวบ้านเห็นด้วยจึงได้ร่วมกันสร้างวัดขึ้นเมื่อ พ.ศ. 2445 โดยได้เริ่มก่อสร้างศาลาการเปรียญ 3 ห้อง กุฏิ 3 ห้อง จนเมื่อ พ.ศ. 2456 จึงได้สร้างกุฏิอีก 2 หลัง หอสวดมนต์ 1 หลัง 3 ห้อง มีระเบียงรอบ มุงสังกะสี เมื่อ พ.ศ. 2470 ได้สร้างศาลาการเปรียญ 4 ห้อง มีระเบียงรอบ หลังคามุงกระเบื้อง พร้อมทั้งยกช่อฟ้าเสร็จ ทางวัดยังให้ทางราชการสร้างโรงเรียนในที่ธรณีสงฆ์แยกออกเป็นเนื้อที่ยาว 3 เส้น 5 วา ได้มีนางแก้ว ยกที่ดินให้อีกกว้าง 1 เส้น ยาว 3 เส้น รวมมอบถวายให้เป็นที่ธรณีสงฆ์ อุโบสถยาว 8 วา 2 ศอก กว้างวัดภายใน 3 วา 16 นิ้ว กว้างจากภายนอก 4 วา วัดจากพื้นสูงถึงเพดาน 3 วา 1 ศอก เมื่อ พ.ศ. 2490 ได้ผูกพัทธสีมาพร้อมฝังลูกนิมิต วัดได้รับพระราชทานวิสุงคามสีมาครั้งหลังเมื่อวันที่ 19 พฤศจิกายน พ.ศ. 2536 วัดบ่อเงินมีงานกุศลประจำปี คือการจัดงานตักบาตรพระร้อยและปิดทองพระในวันเดียวกัน ตรงกับวันแรม 6 ค่ำ เดือน 11 ของทุกปี อ้างอิง บ่อเงิน
นักกีฬาโซมาเลียในพิธีเปิดการแข่งขันโอลิมปิกฤดูร้อน 2020 ประเทศโซมาเลียเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 10 ที่ประเทศโซมาเลียเข้าร่วมการแข่งขันกีฬาโอลิมปิกฤดูร้อน นับตั้งแต่จัดครั้งแรกในปี 1972 จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 1 0 1 มวยสากลสมัครเล่น 0 1 1 รวม 1 1 2 กรีฑา โซมาเลียได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกีฬาหนึ่งคนไปแข่งขันกีฬาโอลิมปิก ;ประเภทลู่และถนน นักกีฬา รายการ ฮีท รอบรองฯ ชิงชนะเลิศ ผล อันดับ ผล อันดับ ผล อันดับ อาลี อิโดว์ ฮัสซัน 1,500 เมตร ชาย 3:43.96 PB 10 ไม่ได้ผ่านเข้ารอบ มวยสากลสมัครเล่น โซมาเลียได้รับคำเชิญจากคณะกรรมาธิการไตรภาคีให้ส่งนักมวยรุ่นเฟเธอร์เวท รัมลา อาลี นักกีฬา รายการ/รุ่น 32 คน 16 คน ก่อนรองฯ รอบรองฯ ชิงชนะเลิศ คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ รัมลา อาลี เฟเธอร์เวท หญิง แพ้ 0–5 ไม่ได้ผ่านเข้ารอบ อ้างอิง 2020 โซมาเลีย
วัดสามกระบือเผือก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามควายเผือก อำเภอเมืองนครปฐม จังหวัดนครปฐม พื้นที่ตั้งวัดมีเนื้อที่ 23 ไร่ 1 งาน 89 ตารางวา ตามหนังสือโฉนดเลขที่ 25788 เล่ม 258 หน้า 87 วัดสามกระบือเผือกตั้งวัดเมื่อ พ.ศ. 2415 ตามประวัติเล่าว่า มีพระภิกษุรูปหนึ่งชื่ออาจารย์โต เดินธุดงค์มาซึ่งไม่มีใครทราบว่าท่านมาจากไหน ได้มาปักกลดอยู่ที่บ้านสระน้ำหวาน ชาวบ้านมีความเลื่อมใสในปฏิปทาของท่านจึงนิมนต์ให้ท่านอยู่และพร้อมใจกันสร้างเสนาสนะเล็ก ๆ ให้เป็นสำนักสงฆ์ซึ่งตั้งอยู่ทางทิศเหนือของวัดสามกระบือเผือกในปัจจุบัน ห่างจากวัดประมาณ 3 กิโลเมตร ในระหว่างที่ท่านอยู่จำพรรษาที่สำนักสงฆ์ บ้านสระน้ำหวานนี้ มีเด็กชายชาเป็นลูกศิษย์คอยปรนนิบัติท่านอยู่ด้วย พร้อมกับเล่าเรียนหนังสือและวิชาการต่าง ๆ จากอาจารย์โต ควบคู่กันไปด้วย ต่อมาเด็กชายชาได้บรรพชาเป็นสามเณร จนกระทั่งอายุได้ 21 ปี ก็ได้อุปสมบทเป็นพระภิกษุในพระพุทธศาสนา ครั้นต่อมาอาจารย์โตได้คิดย้ายวัดมาตั้งในที่เหมาะสม จึงได้ย้ายมาอยู่ทางทิศเหนือของที่ตั้งวัดปัจจุบัน ระยะห่างประมาณครึ่งกิโลเมตร ต่อมาอาจารย์โตได้ชราภาพและมรณภาพลง ชาวบ้านจึงมอบให้พระภิกษุชาเป็นเจ้าอาวาสสืบต่อมา พระภิกษุชาได้พิจารณาแล้วมีความเห็นว่า ที่ตั้งวัดในสมัยนั้นยังไม่เหมาะสม จึงได้ทำการย้ายที่ตั้งวัดใหม่เป็นครั้งที่ 3 โดยย้ายข้ามคลองลงมาทางทิศใต้ และได้ทำการสร้างวัดใหม่ในที่ตั้งปัจจุบัน เมื่อมีเสนาสนะพอสมควรแล้ว ก็มีนายหมวดอินทร์เป็นผู้อุปการะวัด มีการก่อสร้างอุโบสถประมาณ พ.ศ. 2423 ขนานนามวัดว่า วัดอินทาราม โดยเอานามของนายหมวดอินทร์มาตั้งเป็นชื่อวัด และได้รับพระราชทานวิสุงคามสีมาเมื่อ พ.ศ. 2435 ต่อมามีพ่อค้าเกวียนเทียมควายบรรทุกของเดินทางมาหลายเล่มเกวียน มาหยุดพักบริเวณวัด ชาวบ้านละแวกนี้ซึ่งเป็นชนชาวลาว จึงถือเอานิมิตรว่า ควายเผือกสามตัวเป็นมงคล ชาวบ้านจึงเปลี่ยนชื่อวัดเสียใหม่ว่า 'วัดสามควายเผือก' ตั้งแต่นั้นมา วัดได้รับพระราชทานวิสุงคามสีมาครั้งหลังเมื่อวันที่ 10 มีนาคม พ.ศ. 2525 รายนามเจ้าอาวาส หลวงพ่อชา พ.ศ. 2463 หลวงพ่อฉ่ำ พ.ศ. 2463–2485 พระครูสังฆการโกวิท (วรรณ ปุณฺณวณฺโณ) พ.ศ. 2485–2526 พระครูวิสุทธาจารวิมล (เฉลิม ยสธโร) พ.ศ. 2526 อ้างอิง สามกระบือเผือก
วัดแหลมมะเกลือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามง่าม อำเภอดอนตูม จังหวัดนครปฐม ที่ดินตั้งวัดมีเนื้อที่ 18 ไร่ 3 งาน 40 ตารางวา มีที่ธรณีสงฆ์จำนวน 5 แปลง มีเนื้อที่ 73 ไร่ 2 งาน วัดแหลมมะเกลือตั้งเมื่อ พ.ศ. 2438 ได้รับพระราชทานวิสุงคามสีมาเมื่อ พ.ศ. 2506 ผูกพัทธสีมาเมื่อ พ.ศ. 2522 อาคารเสนาสนะที่สำคัญ ได้แก่ อุโบสถ กว้าง 7.45 เมตร ยาว 22.50 เมตร สร้างเมื่อ พ.ศ. 2509 เป็นอาคารคอนกรีตเสริมเหล็ก ศาลาการเปรียญ กว้าง 16.27 เมตร ยาว 20.85 เมตร สร้างเมื่อ พ.ศ. 2516 เป็นอาคารคอนกรีตเสริมเหล็กทรงไทย 3 ชั้น ชั้นบนเป็นที่พังสงฆ์ หอสวดมนต์ กว้าง 14.30 เมตร ยาว 17.80 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก 3 ชั้นหลังคาทรงไทยตรีมุข ชั้นบนเป็นที่เรียนพระปริยัติธรรม ชั้นกลางเป็นที่สวดมนต์ ชั้นล้างเป็นหอฉัน กุฏิสงฆ์ จำนวน 8 หลัง เป็นอาคารครึ่งตึกครึ่งไม้ 4 หลัง และตึก 4 หลัง ศาลาอเนกประสงค์ กว้าง 17.40 เมตร ยาว 18.57 เมตร สร้างเมื่อ พ.ศ. 2506 เป็นอาคารไม้ชั้นเดียว ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก ศาลาเฉลิมพระเกียรติ 2 ชั้น 1 หลัง กว้าง 15 เมตร 1 มุข หอระฆัง ศาลาประดิษฐานพระประจำวัน 7 วัน มณฑปประดิษฐานพระพุทธรูปสำคัญและพระบูรพาจารย์ และศาลาท่าน้ำ 2 หลัง รวมทั้งลานปฏิบัติธรรมและมีที่พักสำหรับผู้ปฏิบัติธรรมอย่างเพียงพอ รายนามเจ้าอาวาส พระชน พระใจ พระสมัย พระครูมนตวิสุทธิ์ (จำลอง มนฺตคุตฺโต) พ.ศ. 2505–2549 พระครูสิริสิกขกิจ (พระมหาพลลภัตน์ สิกฺขาสโภ) พ.ศ. 2549–2565 พระมหาเทือง วราโภ พ.ศ.2566 - ปัจจุบัน อ้างอิง แหลมมะเกลือ
วัดบางเตยใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอสามโคก จังหวัดปทุมธานี มีที่ดินตั้งวัดเนื้อที่ 3 ไร่ มีที่ธรณีสงฆ์จำนวน 2 แปลง เนื้อที่ 3 ไร่ 1 งาน วัดบางเตยในสร้างเมื่อวันที่ 20 เมษายน พ.ศ. 2450 เดิมชาวบ้านคลองโพได้จับจองที่ดินว่างเปล่าประมาณ 3 ไร่ และได้ตั้งวัดชื่อว่า วัดโพธิ์ ต่อมาเปลี่ยนชื่อมาเป็น 'วัดบางเตยใน' ให้สอดคล้องกับชื่อหมู่บ้านที่ตั้งวัด การบูรณะพัฒนาวัดมีนายแทน ดอกละมุด ดำเนินการ นางกล้วยไม้ได้บริจาคเรือน 1 หลัง วัดบางเตยในได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 เขตวิสุงคามสีมากว้าง 20 เมตร ยาว 60 เมตร ด้านการศึกษา ทางวัดได้ให้ทางราชการตั้งโรงเรียนในที่ดินของวัด อาคารเสนาสนะที่สำคัญ ได้แก่ อุโบสถกว้าง 20 เมตร ยาว 60 เมตร สร้างเมื่อ พ.ศ. 2516 กุฏิสงฆ์จำนวน 3 หลัง เป็นอาคารไม้หลังคามุงกระเบื้อง หอสวดมนต์ ศาลาการเปรียญ ศาลาท่าน้ำ ฌาปนสถาน และหอระฆัง รายนามเจ้าอาวาส พระอธิการแดง อุตฺตโม พ.ศ. 2485–2512 พระอธิการจงกล ฐิดาโร พ.ศ. 2512–2514 พระอธิการทองดี พ.ศ. 2514–2520 พระอธิการสมาน ปนฺนฐาโร พ.ศ. 2520–2523 พระเพี้ยน อินฺทญาโร พ.ศ. 2523–2525 พระอธิการสงวน อมาวิโล พ.ศ. 2525– พระครูใบฎีกา บุญธรรม จิตฺตธมฺโมส อ้างอิง บางเตยใน บางเตยใน
วัดมธุรวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี วัดมธุรวราราม เดิมชื่อ วัดมะเดื่อหวาน ก่อตั้งเมื่อ พ.ศ. 2149 สมัยกรุงศรีอยุธยา ในรัชกาลสมเด็จพระเอกาทศรถ ได้รับพระราชทานวิสุงคามสีมาเมื่อ พ.ศ. 2239 ปูชนียวัตถุที่สำคัญ คือ พระพุทธรูปศิลายวง ศิ-ลา-ยวง หรือพระพุทธรูปหยกขาว ศิลปะเมืองมัณฑะเลย์ ประเทศพม่า อายุมากกว่า 100 ปี อัญเชิญมาจากพม่าพร้อมพระศิลายวงองค์อื่น ๆ ที่ประดิษฐานอยู่ในอำเภอเกาะสมุยและอำเภอเกาะพะงันรวมกัน 8 องค์ โดยวัดมธุรวราราม จัดสร้างพระวิหารประดิษฐานองค์พระศิลายวง นามว่า หลวงพ่อเพชร ให้ประชาชนกราบไหว้สักการะ ด้านหน้าของหลวงพ่อเพชรเป็นที่ประดิษฐานรอยพระพุทธบาทจำลอง ซึ่งต้องเดินขึ้นบันไดทอดยาวราว 180 ขั้น มีงานประเพณีนมัสการเป็นประจำทุกปี วัดมธุรวราราม ถือเป็นวัดเก่าแก่ที่สุดของอำเภอเกาะพะงัน มีพระเกจิอาจารย์ที่มีชื่อเสียง หลายรุปด้วยกันเช่น พระครูวิบูลย์ธรรมสาร หลวงปู่เพชร วชิโร พระสมุห์เวียน สีลสาโร และพระครูสุภัทรธรรมาภิรม หลวงพ่อหลบ ธัมมวโร รายนามเจ้าอาวาส พระขรัวจันทร์ พ.ศ. 2201 พระอุปปัชฌาจันทร์ พ.ศ. 2320 พระหีต พระพิด พระครูโสร์ธรรมานันทร์ พ.ศ. 2473–2490 พระสมุห์เวียนสีลสาโร พ.ศ. 2491–2527 อ้างอิง มธุรวราราม
วัดมงคลพุการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสี่ อำเภอคลองหลวง จังหวัดปทุมธานี มีที่ดินตั้งวัดเนื้อที่ 7 ไร่ 2 งาน 80 ตารางวา วัดมงคลพุการามได้รับอนุญาตสร้างวัดเมื่อวันที่ 1 พฤษภาคม พ.ศ. 2493 โดยมีนายมงคล ชวดท่าข้าม ถวายที่ดินสร้างวัด 1 ไร่ 2 งาน 80 ตารางวา นายพุก ขาวแดง ถวายที่ดิน 5 ไร่ 2 งาน ร่วมกับนายต่วน แสงสี นายรัก นายมาด กรุดปทุม ดำเนินการสร้างวัด กระทรวงศึกษาธิการประกาศตั้งวัดที่ถูกต้องตามกฎหมายเมื่อวันที่ 17 ธันวาคม พ.ศ. 2505 โดยคณะสังฆมนตรีขนานนามว่า 'วัดมงคลพุการาม' ชาวบ้านนิยมเรียกว่า วัดใหม่ วัดได้รับพระราชทานวิสุงคามสีมาเมื่อวันที่ 26 มีนาคม พ.ศ. 2513 พระครูใบฎีกาผล เจ้าอาวาสวัดพรหมวงศาราม พญาไท ซึ่งเคยจำพรรษาที่วัดนี้ ได้ชักชวนผู้มีจิตศรัทธาร่วมกันสร้างอุโบสถ 1 หลัง ภายในวัดยังมีโรงเรียนระดับประถมศึกษา อาคารเสนาสนะในวัด ได้แก่ อุโบสถกว้าง 6 เมตร ยาว 24 เมตร เป็นคอนกรีตเสริมเหล็ก ศาลาการเปรียญกว้าง 10 เมตร ยาว 18 เมตร เป็นอาคารไม้ กุฏิสงฆ์จำนวน 7 หลัง เป็นอาคารไม้ หอระฆังกว้าง 3 เมตร สูง 6.5 เมตร และมีสุสาน รายนามเจ้าอาวาส พระอธิการอู๊ด ฐิตธมฺโม พระครูมงคลกิจจารักษ์ (สันติชัย จิตฺตกาโร) อ้างอิง มงคลพุการาม มงคลพุการาม
วัดบ้านพร้าวนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงรากใหญ่ อำเภอสามโคก จังหวัดปทุมธานี มีที่ดินตั้งวัดเนื้อที่ 12 ไร่ 2 งาน 14 ตารางวา เลขที่โฉนด 3899 มีพื้นที่ธรณีสงฆ์ 8 ไร่ เลขที่โฉนด 549, 662 ทางทิศเหนือติดต่อกับคลองบ้านพร้าว วัดบ้านพร้าวนอกสร้างเมื่อวันที่ 25 เมษายน พ.ศ. 2425 ไม่ปรากฏนามผู้บริจาคที่ดินสร้างวัด แต่เนื่องจากพื้นที่ตั้งวัดนั้นอยู่ใกล้กับปากคลองบ้านพร้าว ชาวบ้านจึงเรียกว่า วัดปากคลอง ต่อมาสมัยหนึ่งมีเรือสำเภาบรรทุกมะพร้าวมาล่มที่ปากคลอง ใกล้บริเวณที่ตั้งของวัด ชาวบ้านจึงเรียกชื่อวัดว่า วัดสำเภาล่ม บ้าง วัดมะพร้าว บ้าง ภายหลังเปลี่ยนชื่อมาเป็น 'วัดบ้านพร้าวนอก' วัดได้รับพระราชทานวิสุงคามสีมาเมื่อวันที่ 8 มิถุนายน พ.ศ. 2435 มีเขตวิสุงคามสีมากว้าง 15 เมตร ยาว 24 เมตร อาคารเสนาสนะ ได้แก่ อุโบสถกว้าง 8.50 เมตร ยาว 13.50 เมตร กุฏิสงฆ์จำนวน 5 หลัง เป็นอาคารไม้และคอนกรีตเสริมเหล็ก หอสวดมนต์ ศาลาการเปรียญ วิหาร ศาลาท่าน้ำ ศาลาบำเพ็ญกุศล ฌาปนสถาน หอระฆัง หอปริยัติธรรม หอไตร และเจดีย์ 3 องค์ รายนามจ้าอาวาส พระอธิการละมูล พระอธิการบุญเหลือ พระอธิการเที่ยง พระอธิการเขียน โชติสโร พ.ศ. 2454–2506 พระใบฎีกาไปล่ อุตฺตโม พ.ศ. 2507–2534 พระครูโกศลธรรมสุนทร (บุญผูก ปุณฺณสีโล) อ้างอิง บ้านพร้าวนอก
วัดบึงกาสาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี มีที่ดินตั้งวัดเนื้อที่ 9 ไร่ วัดบึงกาสามได้รับอนุญาตให้สร้างเมื่อวันที่ 21 มกราคม พ.ศ. 2520 โดยมีนายโพธิ์ นางชุบ หิรัญพงษ์ บริจาคที่ดินและดำเนินการสร้าง แต่เดิมได้บริจาคที่ดิน 9 ไร่ ต่อมาบริจาคเพิ่มอีก 1 ไร่ และมีผู้บริจาคเพิ่มอีก 2 ไร่ กระทรวงศึกษาธิการได้ประกาศตั้งวัดเมื่อวันที่ 9 กรกฎาคม พ.ศ. 2522 โดยได้ขนานนามตามตำบลที่ตั้งวัด วัดบึงกาสามได้รับพระราชทานวิสุงคามสีมาเมื่อวันที่ 8 กรกฎาคม พ.ศ. 2526 เขตวิสุงคามสีมากว้าง 40 เมตร ยาว 80 เมตร ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2522 อาคารเสนาสนะที่สำคัญ ได้แก่ อุโบสถกว้าง 6 เมตร ยาว 12 เมตร สร้างเมื่อ พ.ศ. 2525 กุฏิสงฆ์จำนวน 5 หลัง ศาลาดิน หอฉัน ปูชนียวัตถุมีพระประธานในอุโบสถ เป็นพระพุทธรูปแบบสุโขทัย หน้าตักกว้าง 122 เซนติเมตร นอกจากนี้ยังมีพระพุทธรูปปางต่าง ๆ จำนวน 10 องค์ หน้าตักกว้าง 30 นิ้ว รายนามเจ้าอาวาส พระครูสุนทรบุญญานุยุต (สนั่น คุตฺตจิตฺโต) พ.ศ. 2523 พระใบฎีกา วินัย กิตฺติโสภโณ พ.ศ. 2560 อ้างอิง บึงกาสาม
วัดเสถียรรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะทอง อำเภอนครชัยศรี จังหวัดนครปฐม วัดเสถียรรัตนารามเริ่มสร้างเมื่อวันที่ 13 ตุลาคม พ.ศ. 2516 โดยมีนายสำรวย ศรีธัญญา เป็นผู้รับเหมาการก่อสร้างและได้เริ่มก่อสร้างถาวรวัตถุต่าง ๆ พร้อม ๆ กัน เสร็จสมบูรณ์ภายในระยะเวลา 1 ปี กับ 4 เดือน มีพระภิกษุเข้าประจำอยู่ที่วัดนี้ในระยะเวลาเริ่มแรก 9 รูป โดยมีพระมหาชัยวัฒน์ ปัญญาสิริ เป็นเจ้าอาวาส และได้ตั้งชื่อวัดนี้ว่า 'วัดเสถียรรัตนาราม' และ ที่มาของการสร้างวัดนี้เนื่องจากประชาชนในท้องที่นี้ได้รับความลำบากยากเข็นในการทำบุญ ประชาชนในย่านนี้จึงได้ยกที่ดินให้เพื่อการสร้างวัด จำนวน 11ไร่ 35 ตารางวา และมีผู้ใจบุญซื้อที่บริเวณนี้ถวายเพิ่มอีก 15 ไร่ 29 ตารางวา รวมมีที่ดินที่สร้างวัดทั้งสิ้น 26 ไร่ 64 ตารางวา วัดได้รับอนุญาตตั้งวัดเมื่อวันที่ 29 พฤศจิกายน พ.ศ. 2517 ได้รับพระราชทานวิสุงคามสีมาเมื่อ พ.ศ. 2518 อาคารและเสนาสนะภายในวัด ได้แก่ กุฏิ จำนวน 7 หลัง ศาลาการเปรียญ จำนวน 1 หลัง พร้อมทั้งตู้พระไตรปิฎก อุโบสถ กว้าง 7 เมตร ยาว 21.75 เมตร เจดีย์ 1 องค์ ซึ่งบรรจุพระบรมสารีริกธาตุและพระพุทธบาทจำลอง หอฉัน 1 หลัง ศาลาสารพัดประโยชน์ 1 หลัง และหอกลอง ระฆัง 1 หอ รายนามเจ้าอาวาส พระมหาชัยวัฒน์ ปญฺญาสิริ ป.ธ.9 พ.ศ. 2518–2536 พระมหาสมบูรณ์ ทสฺสธมฺโม ป.ธ.9 พ.ศ. 2536–2551 พระครูสิทธิธรรมวิมล พ.ศ. 2551–2555 พระมหาพรชัย สิริวโร ป.ธ.7 พ.ศ. 2555 อ้างอิง เสถียรรัตนาราม
วัดไผ่สามตำลึง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอบางเลน จังหวัดนครปฐม มีเนื้อที่ตั้งวัด 20 ไร่ ที่ธรณีสงฆ์ 40 ไร่ เมื่อ พ.ศ. 2455 นายโต นางว๊อย คำเซ่ง มีจิตศรัทธาบริจาคที่ดิน 50 ไร่ สร้างที่พักสงฆ์ วัดไผ่สามตำลึงประกาศตั้งวัดเมื่อปี พ.ศ. 2481 ได้รับพระราชทานวิสุงคามสีมาเมื่อ พ.ศ. 2485 มีพระอธิการใช้ แก้วไทรสุ่น เป็นเจ้าอาวาสรูปแรก ที่มาของชื่อวัดนั้น เดิมบริเวณนี้เป็นป่าไผ่ขึ้นเต็มไปหมด เจ้าของที่นั้นได้เล่าว่าในสมัยนั้นได้มีโจรมาลักโขมยหน่อไม้เป็นประจำจนถูกชาวบ้านจับได้ส่งตำรวจเสียค่าปรับเป็นจำนวน เงิน 3 ตำลึง หรือ 12 บาท จึงเป็นที่มาแห่งบ้านไผ่สามตำลึง ภายหลังได้รับแรงศรัทธาจากโยมเจ้าของที่ได้บริจาคที่เพื่อสร้างวัด และได้ตั้งชื่อวัดว่า 'วัดไผ่สามตำลึง' ภายในวัดมีอาคารและเสนาสนะ ได้แก่ อุโบสถ หอสวดมนต์ (กิตติภัทรคุณ) หอระฆังสมัยโบราณ ศาลาการเปรียญหลังไม้สมัยโบราณ กุฎิพระครูกิตติภัทรคุณ (อดีดเจ้าอาวาส) ซึ่งมีรูปปั้น เจดีย์เก็บกระดูกผู้บริจาคที่สร้างวัด คือ ตระกูลคำเซ่ง และ ตระกูลเหล่าหบุตร เมรุลดโลกร้อน และกุฎิเจ้าอาวาส ปูชนียวัตถุที่สำคัญ คือ หลวงพ่อสุโขทัยธรรมราชา รายนามเจ้าอาวาส พระครูกิตติภัทรคุณ พ.ศ. 2506–2550 พระสมุห์ จรัญ จารุธมฺโม พ.ศ. 2550 พระครูปลัดวิทยา ฐานธมฺโม พ.ศ.2564-2565 อ้างอิง ไผ่สามตำลึง
วัดปทุมนายก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาครุ อำเภอหนองเสือ จังหวัดปทุมธานี มีที่ดินตั้งวัดเนื้อที่ 11 ไร่ 3 งาน 47 ตารางวา มีที่ธรณีสงฆ์จำนวน 1 แปลง เนื้อที่ 23 ไร่ 3 งาน 60 ตารางวา ด้านทิศตะวันตกของวัดติดต่อกับคลองบางปลากด วัดปทุมนายกสร้างวัดเมื่อ พ.ศ. 2480 โดยชาวบ้านได้ร่วมใจกันสร้างขึ้นด้วยความเห็นชอบของพระปทุมวรนายก อดีตเจ้าคณะจังหวัดปทุมธานี ที่มาของชื่อ 'วัดปทุมนายก' เพราะวัดนี้ตั้งอยู่ในเขตติดต่อระหว่างจังหวัดปทุมธานีกับนครนายก วัดได้รับพระราชทานวิสุงคามสีมาเมื่อวันที่ 8 กันยายน พ.ศ. 2487 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาเมื่อเดือนมกราคม พ.ศ. 2490 ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2481 พื้นที่ตั้งวัดเป็นที่ราบลุ่ม มักมีน้ำท่วมในฤดูฝน ภายในมีอาคารเสนาสนะ ได้แก่ อุโบสถกว้าง 5.50 เมตร ยาว 12 เมตร กุฏิสงฆ์จำนวน 4 หลัง หอสวดมนต์กว้าง 11 เมตร ยาว 18 เมตร และศาลาการเปรียญสร้างเมื่อ พ.ศ. 2501 รายนามเจ้าอาวาส พระอธิการจ้อย พ.ศ. 2481–2482 พระอธิการชิน พ.ศ. 2483–2488 พระครูถาวรบุญวัฒน์ (จวน ปุญฺญกาโม) พ.ศ. 2490 พระครูสถิตธรรมโกศล (สถาพร สุวฑฺฒโน) พ.ศ. 2550 อ้างอิง ปทุมนายก
วัดกลางบางพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอนครชัยศรี จังหวัดนครปฐม มีพื้นที่กว่า 24 ไร่ วัดกลางบางพระสันนิษฐานว่าสร้างประมาณ พ.ศ. 2326 สร้างขึ้นบริเวณพระพุทธปฏิมากรจมน้ำ อยู่ตรงกลางระหว่างวัดบางพระกับวัดศรีมหาโพธิ์ จึงมีชื่อว่า 'วัดกลางบางพระ' มีเรื่องเล่าว่า เมื่อ พ.ศ. 2300 พม่าได้เข้าตีกรุงศรีอยุธยา ทั้งข้าราชบริพารและชาวบ้าน พระพุทธปฏิมากร และต้นศรีมหาโพธิ์ ได้ถูกอพยพไปทางเรือจากแม่น้ำเจ้าพระยาจนถึงคลองบางพระ ระหว่างทางเกิดพายุทำให้เรือล่ม พระพุทธปฏิมากรนั้น จมน้ำ แต่ต้นศรีมหาโพธิ์ลอยไปตามน้ำจากคลองบางพระไปจนถึงตำบลศรีมหาโพธิ์ที่เป็นบริเวณพื้นที่ดอน ต้นศรีมหาโพธิ์ได้เติบโตที่บริเวณนั้น วัดกลางบางพระได้รับพระราชทานวิสุงคามสีมาเมื่อ พ.ศ. 2338 ปูชนียวัตถุที่สำคัญ คือ หลวงพ่อสมหวัง เป็นพระพุทธรูปปางมารวิชัยหรือสะดุ้งมาร ก่ออิฐถือปูนด้วยกระเบื้องโมเสก จัดสร้างโดย พระครูสุนทรวุฒิคุณ (หลวงพ่อพุฒ สุนทโร) เมื่อ พ.ศ. 2524 เมื่อสร้างเสร็จได้บรรจุมวลสาร แผ่นชนวนต่าง ๆ และประกอบพิธีพุทธาภิเษก พร้อมกับอัญเชิญ พระพุทธรูป 9 นิ้ว จำนวน 99 องค์ บรรจุไวัใน องค์หลวงพ่อสมหวัง ประชาชนมักมากราบไหว้ขอพรแก้บนมาก ซึ่งส่วนใหญ่จะประสบผลในเรื่องของการซื้อขายที่ดิน ประสบผลในการการค้า ตำแหน่งหน้าที่การงาน อ้างอิง กลางบางพระ
วัดเพลินเพชร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระทุ่มล้ม อำเภอสามพราน จังหวัดนครปฐม แต่เดิมชาวบ้านบริเวณนี้ เวลาไปทำบุญจะต้องเดินทางไปทำบุญที่วัดนครชื่นชุ่มซึ่งอยู่ห่างไกล และที่ดินในบริเวณนั้น รวมถึงคลองยายปุยเป็นของแม่แก่ปุย และก๋งเพลิน สุยพงษ์พันธ์ สองสามีภรรยาผู้เป็น ต้นตระกูลสุยพงษ์พันธ์ ต่อมาที่ดินผืนนี้รวมถึงคลองแห่งนี้ได้ตกเป็นมรดกของบุตรชายทั้งสองคน คือ นายเพชรและนายบุตร สุยพงษ์พันธ์ ทั้งสองพี่น้องมีความประสงค์ตกลงใจร่วมกันว่าจะได้ถวายที่ดินแปลงนี้เป็นเนื้อที่ 10 ไร่ 3 งาน แด่หลวงพ่อพิณ ลิปตสีโล เจ้าอาวาสรูปแรกของวัดเพลินเพชร ปัจจุบันมรณะภาพไปแล้ว ให้มาร่วมกันก่อสร้างวัดขึ้น ตั้งแต่เริ่มต้นด้วยที่ดินที่เป็นผืนนาแปลงนี้ที่ยังไม่มีสิ่งปลูกสร้างใด ด้วยแรงกำลังของนายบุตร นายเพชร และชาวบ้านดั้งเดิม รวมกับแรงกำลังศรัทธาของเจ้าอาวาสรูปแรก คือหลวงพ่อพิณ จนวัดเป็นรูปเป็นร่างขึ้นมา จนได้รับอนุญาตตั้งวัดเมื่อวันที่ 21 มกราคม พ.ศ. 2517 และได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2522 ปัจจุบันมีพระครูปฐมวชิราภรณ์ (อนงค์ คมฺภีโร) เป็นเจ้าอาวาส รายนามเจ้าอาวาส พระครูสีลวัตวิบูล (ตปสีโล) พ.ศ. 2517–2553 พระครูปลัด เพอ พลญาโณ พ.ศ. 2554–2557 พระครูปฐมวชิราภรณ์ (อนงค์ คมฺภีโร) อ้างอิง เพลินเพชร
วัดประพาสประจิมเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท้ายช้าง อำเภอเมืองพังงา จังหวัดพังงา วัดประพาสประจิมเขต เดิมชื่อ วัดถ้ำพุงช้าง ที่ได้ชื่อว่าวัดถ้ำพุงช้างเพราะที่ตั้งวัดอยู่ติดกับเขาช้างซึ่งมีถ้ำที่พุงของเขาช้างและมีน้ำไหลตลอดปี พระบาทสมเด็จพระจุลจอมเกล้าเจ้าอยู่หัว เสด็จทางเรือถึงวัดนี้ถึงสองครั้งใน จ.ศ. 1233 ตรงกับ พ.ศ. 2414 สถาปนาวัดนี้ในศิลาจารึกและมีพระรูปของพระองค์ท่านไว้ที่วัด ขนานนามว่า 'วัดประพาสประจิมเขต' ดังปรากฏในพระราชหัตถเลขาฉบับที่ 4 เรื่องเสด็จประพาสพังงา ดังนี้ '...ออกไปพ้นตลาดหน่อยหนึ่งก็ถึงวัดประพาสประจิมเขตอยู่ตรงเขาพิงงา วัดนี้เป็นวัดของฉันให้ปฏิสังขรณ์ขึ้นเป็นที่ระลึกในการที่มาเมืองพังงาครั้งก่อนเมื่อจุลศักราช 1233 ปีมะแมตรีศก ที่ตั้งพระอุโบสถเป็นโคกสูง มีอัฒจันทร์ใหญ่ขึ้นสัก 6–7 ขั้น มีกำแพงแก้วล้อมรอบตัวพระอุโบสถเป็นขนาดโรงอุโบสถ ในแถบเมืองเหล่านี้ อย่างกว้างกว้างเตี้ย ๆ ช่อฟ้าไม้ดุ้นใหญ่โป้งโล้ง มีพระพุทธรูป 5 องค์ หน้าตาจะเป็นต่อพระประธานวัดวรนายก...' ต่อมามีการสร้างวัดประพาสประจิมเขตบริเวณถ้ำพุงช้าง วัดประพาสประจิมเขตเดิมจึงเปลี่ยนชื่อมาเป็นวัดสราภิมุข ส่วนถ้ำพุงช้างที่อยู่ภายในบริเวณวัดประพาสประจิมเขต มีความโดดเด่นที่ภายในตัวถ้ำมีลักษณะของหินงอกหินย้อย โดยเฉพาะหินงอกหินย้อยมีลักษณะคล้ายรูปช้างเดี่ยว ๆ ช้างหลายร้อยเชือกเดินตามกันเป็นวงรอบ ช้างนั่งอยู่ใต้ฉัตร เป็นต้น มีศาลพ่อตาเขาช้างที่ประดิษฐานอยู่ใต้หินชะง่อนเขาใกล้กับปากทางเข้า จากข้อมูลรายงานทะเบียนวัด จังหวัดพังงา ระบุว่าตั้งวัดเมื่อ พ.ศ. 2475 อ้างอิง ประพาสประจิมเขต
วัดเกษตราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอบางเลน จังหวัดนครปฐม มีเนื้อที่ 11 ไร่ 3 งาน 20 ตรารางวา วัดเกษตรารามประกาศตั้งวัดเมื่อ พ.ศ. 2457 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2494 เดิมชื่อ วัดคลองญี่ปุ่น ต่อมาเปลี่ยนชื่อใหม่เป็น 'วัดเกษตราราม' ตามสภาพความเป็นอยู่ของประชาชนในท้องถิ่น ที่มีอาชีพการเกษตร อาคารเสนาสนะที่สำคัญ ได้แก่ อุโบสถมีลักษณะเป็นแบบทรงไทย กว้าง 5 เมตร ยาว 12 เมตร มีมุข 2 ชั้น ทั้งด้านหน้าและด้านหลัง โครงสร้างส่วนใหญ่เป็นไม้ ทั้งหน้าบัน มีช่อฟ้า ใบระกา เป็นไม้สักลงรักปิดกระจก ก่อสร้างแล้วเสร็จเมื่อ พ.ศ. 2508 มณฑปหลวงปู่หวัง สร้างสมัยพระครูวิบูลสีลากร สร้างแบบทรงไทยประยุกต์ความสูง 1 ชั้น ยกพื้นสูงแบบคอนกรีตเสริมเหล็ก เริ่มสร้างเมื่อ พ.ศ. 2548 แล้วแสร็จเมื่อ พ.ศ. 2552 เป็นสถานที่ประดิษฐานของหลวงปู่หวัง เขมิโน เจ้าอาวาสรูปแรก วัดมีหอระฆัง 2 ชั้นและหอระฆัง 3 ชั้น วัดเกษตรารามมีการจัดงานประเพณีทำขวัญข้าวพระแม่โพสพ ถือเป็นแห่งเดียวในจังหวัดนครปฐม รายนามเจ้าอาวาส พระอธิการหวัง เขมิโน พ.ศ. 2474–2520 พระครูโอภาสธรรมรัต (ทอง โอภาโส) พ.ศ. 2520–2537 พระครูวิบูลสีลากร (ไพทูรย์ เตชปญฺโญ) พ.ศ. 2538 อ้างอิง เกษตราราม เกษตราราม
วัดสอนดีศรีเจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงชำอ้อ อำเภอหนองเสือ จังหวัดปทุมธานี มีที่ดินตั้งวัดเนื้อที่ 11 ไร่ 1 งาน 86 ตารางวา โฉนดเลขที่ 1215 ทิศเหนือยาว 83 วา 1 ศอก ทิศใต้ยาว 78 วา 3 ศอก ทิศตะวันออกยาว 50 วา ทิศตะวันตกยาว 48 วา 3 ศอก วัดสอนดีศรีเจริญได้รับอนุญาตสร้างวัดเมื่อวันที่ 5 เมษายน พ.ศ. 2468 ไม่ทราบนามผู้สร้าง แรกเดิมชื่อว่า 'วัดสอนศรีเจริญ' ต่อมาเปลี่ยนนามมาเป็น วัดศรีเจริญ เมื่อ พ.ศ. 2483 ปัจจุบันวัดได้เปลี่ยนกลับไปใช้นามเดิมอีกครั้ง วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 ทางวัดได้ให้ทางราชการสร้างโรงเรียนในที่ดินของวัดด้วย คือ โรงเรียนวัดสอนดีศรีเจริญ วัดได้รับพระราชทานวิสุงคามสีมาครั้งหลังเมื่อวันที่ 29 พฤษภาคม พ.ศ. 2550 อาคารเสนาสนะที่สำคัญ ได้แก่ อุโบสถกว้าง 5 เมตร ยาว 15 เมตร สร้างเมื่อ พ.ศ. 2487 กุฏิสงฆ์จำนวน 2 หลัง สร้างเมื่อ พ.ศ. 2471 หอสวดมนต์สร้างเมื่อ พ.ศ. 2506 และศาลาการเปรียญสร้างเมื่อ พ.ศ. 2493 ปูชนียสถานที่สำคัญ คือ พระพุทธรูปปางมารวิชัย ศิลปะรัตนโกสินทร์ตอนต้น หน้าตักกว้าง 29 นิ้ว 1 องค์ (จีวรดอกพิกุล) พระพุทธรูปปางพระศรีอริยเมตไตรย์ ศิลปะรัตนโกสินทร์ตอนต้น หน้าตักกว้าง 29 นิ้ว 1 องค์ (จีวรดอกพิกุล) รายนามเจ้าอาวาส พระอธิการโท้ พระอธิการยี้ พระอธิการจิ๋ว พระอธิการเชย พ.ศ. 2474–2478 พระครูโสภณธัญญคุณ (รส) พ.ศ. 2478–2539 พระอธิการปิยะ อาภาธโร พ.ศ. 2541 อ้างอิง สอนดีศรีเจริญ
วัดสังลาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกะดี อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 11 ไร่ 3 งาน วัดสังลาน เป็นวัดเก่าแก่ที่ก่อตั้งโดยคนเชื้อสายมอญที่อพยพมาถิ่นฐานตั้งแต่สมัยกรุงศรีอยุธยาตอนปลาย สร้างเมื่อ พ.ศ. 2369 เดิมบริเวณวัดเป็นลานนวดข้าวของชาวบ้าน เมื่อหมดความจำเป็นจึงสร้างเป็นวัดขึ้นโดยใช้คำภาษาบาลีและไทยรวมกัน คำว่า 'สัง' มีความหมายว่า ดีหรือพร้อม คำว่า 'ลาน' คือลานข้าว วัดสังลานได้รับพระราชทานวิสุงคามสีมาเมื่อ พ.ศ. 2399 เขตวิสุงคามสีมากว้าง 10 เมตร ยาว 16 เมตร อาคารเสนาสนะที่สำคัญ ได้แก่ อุโบสถกว้าง 6 เมตร ยาว 13 เมตร สร้างเมื่อ พ.ศ. 2500 กุฏิสงฆ์จำนวน 6 หลัง หอสวดมนต์ และศาลาการเปรียญ ปูชนียวัตถุที่สำคัญ คือ พระพุทธเขมพรรณรังษี เป็นพระประธานในอุโบสถ หน้าตักกว้าง 1.5 เมตร ศิลปะสุโขทัย และมีเจดีย์ทรงมอญ ภายในวัดยังเป็นที่ตั้งของพิพิธภัณฑ์วัดสังลาน ก่อตั้งขึ้นใน ปี พ.ศ. 2553 เป็นอาคารจัดแสดงเป็นอาคารสองชั้นได้รับการสนับสนุนการก่อสร้างจากเทศบาลตำบล ส่วนข้าวของจัดแสดงในพิพิธภัณฑ์เป็นวัตถุดั้งเดิมของวัดและได้รับบริจาควัตถุต่าง ๆ ชั้นล่างอาคารนำเสนอนิทรรศการประเพณีสำคัญของชาวมอญ จำลองครัวไฟ เครื่องปั้นดินเผา และเครื่องมือเครื่องใช้ทางการเกษตร ส่วนชั้นที่สองวัตถุจัดแสดงเป็นวัตถุที่เกี่ยวเนื่องทางศาสนาของวัดแต่เดิม อาทิ กล่องไม้เก็บคัมภีร์ใบลาน สมุดข่อย ภาษามอญและไทย เครื่องลายคราม เครื่องทองเหลือง เป็นต้น อ้างอิง สังลาน สังลาน
วัดสุวรรณจินดาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 11 ไร่ 3 งาน 18 ตารางวา มีที่ธรณีสงฆ์จำนวน 1 แปลง เนื้อที่ 4 ไร่ 3 งาน 52 ตารางวา มีสะพานจากที่ตั้งวัดออกไปสู่ถนนสาธารณะ สร้างเมื่อประมาณ พ.ศ. 2503 วัดสุวรรณจินดารามเริ่มสร้างเมื่อ พ.ศ. 2489 โดยมีนายทองคำ เนินกร่าง เป็นผู้รายงานขอสร้างวัด พร้อมกับมีผู้ร่วมดำเนินการอีก 5 คน คือ นายเลื่อน โพธิ์เขียว นายปุ้ม ธัญญวิกัย นายอยู่ ใจมั่น นายโป๊ะ กล้าหาญ นายทรง ธัญญวิกัย โดยที่ดินสร้างวัด นายเทียบและนางจ่าง สมประสงค์ บริจาคเนื้อที่ 6 ไร่ ได้ซื้อเพิ่มเติมอีก 5 ไร่เศษ กระทรวงศึกษาธิการประกาศตั้งวัดเมื่อวันที่ 2 มีนาคม พ.ศ. 2490 ตั้งนามวัดว่า 'วัดสุวรรณจินดาราม' เพื่อเป็นเกียรติแก่นายทองคำ เนินกร่าง ผู้เป็นหัวหน้าที่คิดริเริ่มสร้างวัด แรกเดิมชาวบ้านนิยมเรียกว่า วัดใหม่ ได้รับพระราชทานวิสุงคามสีมาเมื่อวันที่ 19 กุมภาพันธ์ พ.ศ. 2491 เขตวิสุงคามสีมากว้าง 40 เมตร ยาว 50 เมตร ทางวัดยังได้เปิดสอนพระปริยัติธรรมตั้งแต่ พ.ศ. 2515 อาคารเสนาสนะที่สำคัญ ได้แก่ อุโบสถกว้าง 8 เมตร ยาว 23 เมตร สร้างเมื่อ พ.ศ. 2506 ภายในมีพระประธาน 2 องค์ หน้าตักกว้าง 1.02 เมตร เป็นพระพุทธรูปแบบสุโขทัย อีกองค์หนึ่งเป็นแบบเชียงแสน หน้าตักกว้าง 1.08 เมตร จอมพลสฤษดิ์ ธนะรัชต์และท่านผู้หญิงวิจิตรา ธนะรัชต์สร้างถวายไว้ กุฏิสงฆ์จำนวน 7 หลัง เป็นอาคารไม้และครึ่งตึกครึ่งไม้ หอสวดมนต์ ศาลาการเปรียญ และศาลาท่าน้ำ อ้างอิง สุวรรณจินดาราม สุวรรณจินดาราม
วัดสามัคคิยาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองควาย อำเภอสามโคก จังหวัดปทุมธานี มีที่ดินตั้งวัดเนื้อที่ 10 ไร่ 2 งาน 6 ตารางวา ทิศใต้ติดต่อกับคลองวัดดอนมะกูด ทิศตะวันออกติดต่อกับแม่น้ำเจ้าพระยา วัดสามัคคิยารามสร้างเมื่อ พ.ศ. 2369 เดิมมีนามว่า วัดเมี่ยง ได้เปลี่ยนมาเป็น 'วัดสามัคคิยาราม' เมื่อ พ.ศ. 2482 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2522 เขตวิสุงคามสีมากว้าง 30 เมตร ยาว 50 เมตร ด้านการศึกษาทางวัดได้เปิดสอนโรงเรียนพระปริยัติธรรมตั้งแต่ พ.ศ. 2470 อาคารเสนาสนะที่สำคัญ ได้แก่ อุโบสถกว้าง 3.5 เมตร ยาว 20.5 เมตร กุฏิสงฆ์จำนวน 6 หลัง ส่วนมากเป็นอาคารคอนกรีตเสริมเหล็ก หอสวดมนต์และศาลาการเปรียญ วัดมีเกจิอาจารย์ คือ พระครูธรรมวรญาณ (บุญธรรม ญาณวโร) พระเถราจารย์เชื้อสายรามัญ สนับสนุนโรงเรียนทุกโรงเรียนที่อยู่ในเขตปกครอง ด้วยทุนทรัพย์ที่ชาวบ้านในย่านนั้นให้การบริจาคไว้ ซึ่งท่านได้จัดตั้งกองทุนเอาไว้ส่งเสริมให้เด็กนักเรียนได้มีโอกาสได้รับการศึกษา รวมทั้งพระภิกษุสามเณร ที่ขาดแคลน ริเริ่มการก่อสร้างและบูรณปฏิสังขรณ์ถาวรวัตถุที่ชำรุดทรุดโทรมภายในวัดให้กลับคืน สู่สภาพสมบูรณ์ ท่านจัดสร้างวัตถุมงคลจัดทำออกมาหลายครั้ง หลายรุ่นที่โดดเด่น อาทิ เหรียญโสฬสยันต์มอญ รายนามเจ้าอาวาส พระอธิการเป๊ด พระอธิการสุดใจ สุทฺธวาโส พระครูวิศาลปริยัติคุณ พระครูธรรมวรญาณ (บุญธรรม ญาณวโร) พระครูอภัยธรรมรุจี (ชาตรี อภโย) อ้างอิง สามัคคิยาราม สามัคคิยาราม
วัดคลองอ้อมใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 2/1 หมู่ที่ 3 ในตำบลอ้อมใหญ่ อำเภอสามพราน จังหวัดนครปฐม วัดคลองอ้อมใหญ่ไม่ทราบว่าตั้งขึ้นเมื่อใด เพราะไม่มีหลักฐานชัดเจนเดิมเป็นวัดร้าง ไม่มีพระจำพรรษา ต่อมา พ.ศ. 2519 พระอธิการเนื่องได้บรูณะขึ้นใหม่ วัดคลองอ้อมใหญ่ประกาศตั้งวัดเมื่อวันที่ 29 ตุลาคม พ.ศ. 2519 วัดได้พระราชทานวิสุงคามสีมาเมื่อวันที่ 21 ธันวาคม พ.ศ. 2522 ปัจจุบันพระครูปฐมจิตตารักษ์ (สมคิด ปภากโร) เป็นเจ้าอาวาส ชื่อ 'อ้อมใหญ่' เป็นลำน้ำโค้งะของลำน้ำที่โค้งอ้อม โค้งอ้อมมาก ขณะที่โค้งอ้อมที่เล็กกว่าก็เรียกอ้อมน้อย มีการขุดคลองลัดวงโค้งอ้อมใหญ่เมื่อใดไม่ปรากฏ แต่เมื่อลำน้ำเดิมตื้นเขินและแคบลง วงโค้งนี้จึงถูกเรียกว่า คลองอ้อมใหญ่ ซึ่งปัจจุบันมีวัดสำคัญอยู่ 2 แห่งคือ วัดคลองอ้อมใหญ่และวัดอ้อมใหญ่ รายนามเจ้าอาวาส พระอาจารย์เนื่อง กิตฺติธโร พ.ศ. 2516–2522 พระบุญธรรม ปุญฺญธมฺโม พ.ศ. 2522–2524 ผู้รักษาการแทนเจ้าอาวาส พระครูกัลยาณาภิรักษ์ (บุญส่ง กลฺยาโณ) พ.ศ. 2529–2539 พระครูสันตยานุโยค (เขมธมฺโม) พ.ศ. 2540–2554 พระครูปฐมจิตตารักษ์ (สมคิด ปภากโร) พ.ศ. 2554– อ้างอิง คลองอ้อมใหญ่
วัดอดิศร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี มีที่ดินตั้งวัดเนื้อที่ 13 ไร่ 1 งาน 81 ตารางวา วัดอดิศรสร้างเมื่อวันที่ 11 มีนาคม พ.ศ. 2440 เดิมเป็นที่ทุ่งนานามว่า วัดดิษฎาวาสราษฎร์บำรุง ต่อมาหลังจากที่ขุดคลองซอยที่ 11 สายกลาง พระเจ้าบรมวงศ์เธอ กรมหลวงอดิศรอุดมเดชได้ถวายที่ดิน 9 ไร่ 1 งาน 47 ตารางวา ให้ทำการย้ายวัดมาที่ปัจจุบัน แล้วเปลี่ยนนามวัดใหม่ว่า 'วัดอดิศร' เมื่อ พ.ศ. 2443 ต่อมาทางวัดได้บูรณะพัฒนา มีผู้ถวายที่ดินเพิ่มเติม คือ นายนวล ถวาย 2 ไร่ 3 งาน 96 ตารางวา นายผิน บุญบุตร ถวาย 1 ไร่ 38 ตารางวา วัดได้รับพระราชทานวิสุงคามสีมาเมื่อวันที่ 31 ตุลาคม พ.ศ. 2479 เขตวิสุงคามสีมากว้าง 40 เมตร ยาว 60 เมตร ทางได้เปิดสอนพระปริยัติธรรมเริ่มมา ตั้งแต่ พ.ศ. 2496 นอกจากนี้ยังได้ให้ทางราชการสร้างโรงเรียนประชาบาลขึ้นในที่ดินวัดเนื้อที่ประมาณ 7 ไร่ พร้อม อาคารต่าง ๆ และสนามอีกด้วย ภายในวัดมีอาคารเสนาสนะได้แก่ อุโบสถกว้าง 9 เมตร ยาว 21 เมตร สร้างเมื่อ พ.ศ. 2496 กุฏิสงฆ์จำนวน 6 หลัง ส่วนมากเป็นอาคารไม้ หอสวดมนต์สร้างเมื่อ พ.ศ. 2518 กว้าง 14 เมตร ยาว 22 เมตร และศาลาการเปรียญสร้างเมื่อ พ.ศ. 2492 กว้าง 16 เมตร ยาว 24 เมตร หอฉัน วิหารเล็ก 2 หลัง อยู่ที่มุมกำแพงอุโบสถ ปูชนียวัตถุที่สำคัญ คือ พระประธานในอุโบสถเป็นพระพุทธชินราชจำลองหน้าตักกว้าง 56 นิ้ว พร้อมพระอัครสาวกและพระพุทธรูปปางอื่น ๆ อ้างอิง อดิศร
วัดสะแกราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนยายหอม อำเภอเมืองนครปฐม จังหวัดนครปฐม วัดสะแกรายตั้งวัดเมื่อวันที่ 8 มีนาคม พ.ศ. 2536 ได้รับพระราชทานวิสุงคามสีมาเมื่อวันที่ 6 เมษายน พ.ศ. 2542 ภายในวัดมีหลวงพ่อสองพี่น้อง เป็นพระพุทธรูปที่อยู่ในวิหาร ประวัติของพระพุทธรูป กล่าวกันว่ามีชาวบ้านเหวี่ยงแหหาปลาในคลองและพบทั้งสององค์อยู่ในคลองจึงนำมาประดิษฐานไว้ในวิหาร ต่อมาชาวบ้านจึงเรียกชื่อว่า หลวงพ่อสองพี่น้อง เป็นพระพุทธรูปที่ชาวบ้านมาขอพรแล้วจะได้ตรงตามที่ขอ จึงเป็นที่ศรัทธาของชาวบ้านว่าศักดิ์สิทธิ์ ทุกปีจะมีงามนมัสการประจำปีและชาวบ้านได้สร้างองค์จำลององค์ใหญ่ไว้ที่หน้าวัดเพื่อให้ชาวบ้านได้สักการะบูชา เนื่องจากวัดตั้งอยู่ในบ้านสะแกราย ชุมชนไทดำ ซึ่งเคลื่อนย้ายมาจากเขาย้อย จังหวัดเพชรบุรี ชาวบ้านจึงได้ตั้งศูนย์วัฒนธรรมไทดำ บริเวณวัดสะแกราย โดยสร้างเป็นอาคารเรือนไทดำบนพื้นที่ประมาณ 60 ตารางเมตร ไม่มีรั้วกั้นในการแบ่งพื้นที่ของศูนย์วัฒนธรรม เพราะตั้งอยู่ภายในบริเวณวัด ตัวเรือนของศูนย์วัฒนธรรม สร้างขึ้นจากไม้ มีโครงสร้างหลังคาเป็นเหล็ก และมุงด้วยจาก อันเป็นลักษณะเฉพาะของชาวไทยดำในแถบพื้นที่นี้ จัดแสดงข้าวของที่เกี่ยวข้องกับชาวไทยดำ เช่น ปานเผือน โห้ กระติ๊บข้าวเหนียว ลูกช่วง เชี่ยนหมาก โดยจัดแสดงบนเรือน และวางตำแหน่งวัตถุข้าวของบนเรือนในบริเวณพื้นที่ที่จะเกิดพิธีกรรมนั้นจริง ๆ รายนามเจ้าอาวาส พระอาจารย์อุทัย เตชปญฺโญ พระสมุห์ สมทรง เขมวีโร พระใบฎีกา อุดม ชาคโร พ.ศ. 2549 อ้างอิง สะแกราย
วัดดอนทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนข่อย อำเภอกำแพงแสน จังหวัดนครปฐม ปัจจุบันพระอธิการเอกชัย อิสฺสโร เป็นเจ้าอาวาส วัดดอนทองเป็นวัดป่าสาขาวัดหนองป่าพง จังหวัดอุบลราชธานี สาขาที่ 200 จากคำบอกเล่าของพระอาจารย์เอกชัย อิสฺสโร เจ้าอาวาสและผู้ก่อตั้งวัด เล่าว่า ก่อนบวช พระอาจารย์เอกชัย ได้ศึกษาธรรมะกับครูบาอาจารย์ไปหลายวัด หลายสถานที่ โดยเฉพาะสายวัดป่าในภาคอีสาน เมื่อมาพบวัดหนองป่าพง มีหลวงปู่ชา สุภัทโท เป็นเจ้าอาวาสในขณะนั้น จึงเกิดความศรัทธา ตัดสินใจลาออกจากราชการเพื่อศึกษาทางธรรมอย่างเต็มที่ โดยเป็นผ้าขาวอยู่ที่วัดหนองป่าพงประมาณ 1 ปี จึงได้รับการบวชเป็นพระภิกษุจนได้ 5 พรรษา หลวงพ่อเลี่ยม ฐิตธัมโม ได้อนุญาตให้พระอาจารย์เอกชัยออกธุดงค์ ก่อนออกธุดงค์ หลวงพ่อเลี่ยมก็ได้ปรารภว่า หากมีสาขาทางนครปฐมก็ดีเหมือนกัน จะได้เป็นที่พักของพระป่าที่ผ่านไปทางกรุงเทพและภาคใต้และองค์พระปฐมเจดีย์ก็เป็นสถานที่สำคัญต่อพระพุทธศาสนาด้วย ต่อมาได้มีโยมศรัทธากลุ่มหนึ่งประทับใจและศรัทธาในพระอาจารย์เอกชัย ประกอบกับหมู่บ้านดอนทองยังไม่มีวัดประจำหมู่บ้าน โยมจึงได้นิมนต์ท่านไว้และช่วยกันหาที่ให้สร้างวัด โดยได้ซื้อที่จำนวน 6 ไร่ 2 งาน ต่อจากนั้นก็ถมดิน ปลูกต้นไม้ สร้างเสนาสนะเพิ่มเติม จากนั้นผู้ศรัทธาได้ซื้อที่ดินขยายอีก 8 ไร่ 1 งานเศษ พ.ศ. 2549 ซื้อที่ดินขยายเพิ่มอีก 16 ไร่เศษ ได้ขุดดินในพื้นที่มาถมดินเพื่อขยายพื้นที่ปลูกต้นไม้และสร้างเสนาสนะ วัดดอนทองได้รับอนุญาตตั้งวัดเมื่อวันที่ 10 พฤศจิกายน พ.ศ. 2542 ได้รับพระราชทานวิสุงคามสีมาเมื่อวันที่ 11 พฤษภาคม พ.ศ. 2554 ศาสนสถานที่เป็นจุดเด่นของวัดดอนทอง คือ อุโบสถ รูปทรงองค์พระปฐมเจดีย์ สร้างเมื่อ พ.ศ. 2550 อ้างอิง ดอนทอง
การวัดความอิ่มตัวออกซิเจนของฮีโมโกลบินจากชีพจร เป็นวิธีการหนึ่งที่สามารถวัดความอิ่มตัวออกซิเจนของฮีโมโกลบิน (oxygen saturation) แบบไม่รุกล้ำร่างกาย การอ่านค่าความอิ่มตัวออกซิเจนจากส่วนปลาย (SpO2) มักให้ความแม่นย่ำอยู่ที่ประมาณ 2% เมื่อเทียบกับการอ่านค่าความอิ่มตัวออกซิเจนของฮีโมโกลบินจากการตรวจเลือดแดง (SaO2) ซึ่งถือเป็นการวัดแบบมาตรฐาน การวัดทั้งสองวิธีนี้มีความสอดคล้องกันมากเพียงพอที่จะใช้การวัด SpO2 ด้วยเครื่องวัดแบบใช้ชีพจร เป็นการตัดสินใจให้หรือไม่ให้การรักษาทางการแพทย์ได้ การวัดความอิ่มตัวออกซิเจนจากชีพจรที่ใช้กันแพร่หลายที่สุดคือการวัดแบบส่องผ่าน (transmissive) โดยตัววัดจะถูกวางบนร่างกายส่วนที่บางพอให้แสงส่องผ่านได้ เช่น ปลายนิ้ว ติ่งหู หรือฝ่ามือฝ่าเท้าของทารก อุปกรณ์วัดจะมีด้านหนึ่งที่ส่งแสงสองความยาวคลื่นออกมาเพื่อให้แสงนี้ทะลุผ่านร่างกายไปยับตัวรับแสงที่อยู่อีกด้าน ซึ่งจะวัดการดูดกลืนช่วงแสงที่เปลี่ยนแปลงไปตามการเต้นของชีพจร สามารถคำนวณแยกส่วนที่เป็นการดูดกลืนช่วงแสงที่มาจากเลือดแดง และแยกเอาส่วนที่เป็นการดูดกลืนของเลือดดำ กระดูก ผิวหนัง เนื้อเยื่อต่างๆ ได้ และส่วนใหญ่จะแยกการดูดกลืนช่วงแสงของสีทาเล็บได้ด้วย การวัดอีกแบบคือการวัดแบบสะท้อน (reflectance) ซึ่งมีที่ใช้จำกัดกว่า วิธีนี้ไม่จำเป็นต้องวัดที่ร่างกายส่วนที่บางพอให้แสงส่องผ่าน จึงสามารถใช้กับเท้า หน้าผาก หน้าอก ได้ อย่างไรก็ดีวิธีนี้ยังมีข้อจำกัดอยู่ที่หากร่างกายส่วนที่จะวัดมีเลือดดำคั่งหรือมีหลอดเลือดดำขยายอาจเกิดชีพจรในเลือดดำมากพอที่จะรบกวนการวัดค่าได้ อ้างอิง
วัดป่าแสงอรุณ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลพระลับ อำเภอเมืองขอนแก่น จังหวัดขอนแก่น วัดป่าแสงอรุณตั้งวัดเมื่อ พ.ศ. 2473 ได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528 เดิมเรียกว่า วัดป่าพระคือ เพราะพระอาจารย์ผู้นำสร้าง ย้ายมาจากดอนปู่ตา (วัดสมศรี) ทั้งได้รับการอุปถัมภ์จากชาวบ้านพระคือมาก่อน ได้เรียกชื่อวัดครั้งแรกว่า วัดป่าอรุโณ ต่อมาท่านเจ้าคุณพระวินัยสุนทรเมธี (พระราชสุเมธี) วัดศรีจันทร์ อดีตเจ้าคณะจังหวัดขอนแก่น (ธรรมยุต) ได้เปลี่ยนชื่อมาเป็น 'วัดป่าแสงอรุณ' บริเวณวัดมีลักษณะเป็นเนินสูง จากด้านทิศเหนือราบลุ่มลงไปทางด้านทิศใต้และพื้นที่บางส่วนก็เป็นหลุม เป็นบ่อ มีไผ่ป่าและหญ้าคาขึ้นหนาแน่น ส่วนบริเวณที่พระสงฆ์อยู่อาศัย มีไม้ยืนต้นที่สำคัญ เช่น มะค่าแต้ ตะโก ตะแบก ประดู่ สะเดา ไม้จิก ไม้แดง ต้นปีบ เป็นต้น อาคารเสนาสนะที่สำคัญ คือ สิมอีสาน เป็นสิมที่มีสถาปัตยกรรมแบบอีสานตอนบนผสมผสานกับสถาปัตยกรรมส่วนกลาง สิมมีความกว้าง 15 เมตร ความยาว 35 เมตร สูงจากพื้นดินเดิม 62 เมตร มีเสา 52 ต้น หน้าต่าง 14 บาน และประตู 3 บาน หลังคามุงด้วยกระเบื้องเกล็ดปลาแบบโบราณ และมีหอระฆัง 4 หอ ล้อมรอบด้วยกำแพงแก้ว ภายในสิมประดิษฐานพระประธาน คือ พระพุทธรังสิโยภาสสุขพิพัฒน์ เป็นพระพุทธรูปปางสะดุ้งมาร (ปางมารวิชัย) องค์พระมีขนาดหน้าตักกว้าง 69 นิ้ว สูง 2 เมตรเศษ ศาลาการเปรียญ 2 ชั้น หอระฆัง วิหาร มีศาลาอเนกประสงค์ ฌาปนสถาน ศาลาบำเพ็ญกุศล สุสาน ศาลาผู้ปฏิบัติธรรม โรงครัว เป็นต้น อ้างอิง ป่าแสงอรุณ ป่าแสงอรุณ
วัดแหล่งทองแดงพรหมสราราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลตาก้อง อำเภอเมืองนครปฐม จังหวัดนครปฐม วัดแหล่งทองแดงพรหมสรารามตั้งวัดเมื่อวันที่ 19 กันยายน พ.ศ. 2543 ผู้ขออนุญาตตั้งวัดคือ นางสาวบุญชุบ มากลัด วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2557 วัดแห่งนี้เป็นวัดที่หลวงพ่อแช่ม วัดตาก้อง ได้มามรณภาพลง ณ วัดแห่งนี้ ซึ่งสถานที่แห่งนี้เดิมเป็นที่ดินในครอบครัวของหลวงพ่อแช่ม ต่อมาได้ยกให้หลานสาวผู้บวชเป็นแม่ชีดูแล และต่อมาได้ถวายที่ดินนี้แด่สมเด็จพระพุทธปาพจนบดี (ทองเจือ จินฺตากโร) วัดราชบพิธสถิตมหาสีมารามราชวรวิหาร จนมาถึงยุคสมเด็จพระอริยวงศาคตญาณ (อัมพร อมฺพโร) วัดราชบพิธสถิตมหาสีมารามราชวรวิหาร เป็นผู้อุปถัมภ์ดูแล และได้มอบหมายให้ท่านเจ้าอาวาสรูปปัจจุบัน คือพระอาจารย์สมาน ปสันนจิตโต เป็นผู้ดูแลตราบเท่าทุกวันนี้ อุโบสถของวัดได้รับพระราชทานแบบอุโบสถจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประธานมูลนิธิชัยพัฒนา ภายในบริเวณวัดมีความร่มรื่นเย็นสบาย ยังคงความสงบเหมาะแก่การปฏิบัติธรรม มีรูปเหมือนของเกจิอาจารย์ต่าง ๆ เช่น หลวงพ่อแช่ม หลวงปู่ทวด หลวงปู่โต หลวงพ่อเงิน หลวงปู่สุข และหลวงปู่มั่น อ้างอิง แหล่งทองแดงพรหมสราราม
วัดบัวปากท่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนิลเพชร อำเภอบางเลน จังหวัดนครปฐม เนื้อที่ตั้งวัด 24 ไร่ 2 งาน 12 ตารางวา ที่ธรณีสงฆ์ 24 ไร่ วัดบัวปากท่าตั้งวัด เมื่อ พ.ศ. 2453 ได้รับพระราชทานวิสุงคามสีมา เมื่อ พ.ศ. 2477 ตั้งชื่อวัดตามชื่อตำบล แต่เดิมมีบึงใหญ่อยู่ใกล้บริเวณวัดบัวปากท่า ชาวบ้านได้อาศัยบึงน้ำใหญ่แห่งนี้ซึ่งมีท่าจอดเทียบเรือไว้ขนถ่ายสินค้าหรือซื้อขายแลกเปลี่ยนสินค้าซึ่งกันและกัน และการเดินทางเพื่อที่จะไปยังต่างจังหวัดหรือสถานที่ต่าง ๆ ต่อมา พ.ศ. 2516 ได้แบ่งแยกพื้นที่การปกครองออกเป็น 2 ตำบล ทางตอนเหนือใช้ชื่อเดิมว่าตำบลบัวปากท่า ส่วนทางตอนใต้ใช้ชื่อใหม่ว่า ตำบลนิลเพชร วัดบัวปากท่าทำให้ย้ายมาอยู่ในตำบลนิลเพชร ที่ตั้งของวัด ตั้งอยู่ของหมู่บ้านสามขา ซึ่งเป็นลำคลองสามแยก จึงเรียกว่า วัดสามขา จนชาวบ้านสามขาถวายที่จำนวน 12 ไร่เศษ เพื่อให้เป็นที่สร้างวัด ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2507 และมีศูนย์ศึกษาพระพุทธศาสนาวันอาทิตย์วัดบัวปากท่า ตั้งแต่ พ.ศ. 2551 สอนในวันอาทิตย์ เวลา 9.00-15.00 น. รายนามเจ้าอาวาส หลวงพ่อชิต เจ้าอธิการปุย กมโล อาจารย์เรือน พระครูวรพจน์สุนทร พ.ศ. 2529–2555 พระอธิการอำนาจ กตนาโท พ.ศ. 2556 อ้างอิง บัวปากท่า
โฮมพอดมินิ เป็นลำโพงอัจฉริยะที่พัฒนาโดย บริษัทแอปเปิล มีลักษณะทรงกลมขนาดประมาณ 4 นิ้ว โดยมีนาดที่เล็กและราคาถูกกว่าโฮมพอดแบบแรกที่เลิกจำหน่ายแล้ว โฮมพอดมินิได้รับการประกาศเมื่อวันที่ 13 ตุลาคม 2563, พร้อมกับซอฟต์แวร์ใหม่สำหรับโฮมพอด และโฮมพอดมินิที่ปรับปรุงคุณสมบัติความต่อเนื่อง และบูรณาการคุณสมบัติ Handoff ซึ่งช่วยให้ Siri สามารถแยกแยะเสียงของผู้ใช้ได้มากถึง 6 คน และการโต้ตอบคำขอส่วนบุคคล เพิ่มคุณสมบัติอินเตอร์คอมที่มีให้ใช้บนอุปกรณ์ ไอโฟน ไอแพด และ Apple Watch เช่นกัน ซึ่งจะอนุญาตให้ผู้ใช้สามารถใช้โฮมพอดในการประกาศ หรือสื่อสารผ่านห้องได้ แอปเปิลเริ่มรับคำสั่งซื้อโฮมพอดมินิในราคา ในวันที่ 6 พฤศจิกายน 2563, และเริ่มจัดส่ง 10 วันต่อมา โฮมพอดมินินั้นมีไดรเวอร์เต็มช่วงเสียง กับพาสซีฟเรดิเอเตอร์แบบคู่ ท่อนำคลื่นเสียงแบบเฉพาะสำหรับสนามเสียง 360º และระบบคำนวณเสียงเพลงแบบเรียลไทม์ โดยประกอบด้วยไมโครโฟน 4 ตัวสำหรับฟังคำสั่ง Siri โดยความเข้ากันได้ไร้สายที่รองรับนั้นประกอบด้วย 802.11n Wi-Fi, Bluetooth 5, และชิพ Ultra-wideband สำหรับวัดระยะชิดของอุปกรณ์ โฮมพอดมินินั้นออกแบบมาเพื่อทำงานในที่ที่มีอุณหภูมิโดยรอบในการใช้งาน ตั้งแต่ 0° ถึง 35°C ความชื้นสัมพัทธ์ระหว่างร้อยละ 5 ถึง 90 (ไม่ควบแน่น) และที่ระดับความสูงสูงสุด 3000 เมตร โดยสามารถทำงานร่วมกับไอโฟน SE (รุ่นที่ 1 หรือใหม่กว่า, ไอโฟน 6s หรือใหม่กว่า, หรือไอพอดทัช (รุ่น 7) ที่ใช้ iOS รุ่นล่าสุด หรือไอแพดโปร, ไอแพด (รุ่นที่ 5th หรือใหม่กว่า), ไอแพดแอร์ 2 หรือใหม่กว่า, หรือไอแพดมินิ 4 หรือใหม่กว่า ที่ใช้ iPadOS รุ่นล่าสุด อ้างอิง
ไดเวอร์เจนท์ คนแยกโลก เป็นภาพยนตร์อเมริกัน​แนวแอ็คชั่น​-ไซไฟ​ ปี 2014 สร้างมาจากนวนิยาย​ของ เวโรนิกา ร็อธ เรื่อง ไดเวอร์เจนท์ มายาเร้นโลก กำกับการแสดงโดย นีล เบอร์เกอร์ เขียนบทภาพยนตร์โดย อีแวน ดอเฮอร์ตี และ วาเนสซา เทย์เลอร์นำแสดงโดย เชลีน วูดลีย์ และ ทีโอ เจมส์ ร่วมด้วย แอชลีย์ จัดด์, แม็คกี้ คิว, เคต วินสเล็ต และ เรย์ สตีเวนสัน ​ในบทบาทนักแสดงสมทบ เนื้อเรื่อง เนื้อเรื่องกล่าวถึงเมืองชิคาโก​ที่กลายสภาพเป็นสังคมดิสโทเปีย​หลังการล่มสลายของอารยธรรมเดิมในอารยธรรมที่ถูกดำเนินโดยสังคมแบบใหม่นี้ ผู้คนในเมืองจะถูกแบ่งแยกออกเป็น 5 กลุ่มแตกต่างกันขึ้นอยู่กับบุคลิกและความสามารถของแต่ละคน โดยแต่ละคนจะต้องเข้ารับการทดสอบเพื่อเข้ากลุ่มเมื่ออายุ 16 ปี ซึ่งผลจากการทดสอบบ่งบอกว่า เบียทริซ ไพรเออร์ เป็นผู้หญิงที่สามารถเข้าได้หลายกลุ่มแต่ไม่สามารถเลือกอยู่ในกลุ่มใดกลุ่มหนึ่งได้ จึงถูกจัดเป็นคนไร้กลุ่ม หรือ 'ไดเวอร์เจนท์' ที่ชนชั้นปกครองอยากกำจัดเพราะปกครองยาก เธอจึงเก็บเรื่องนี้ไว้เป็นความลับและเข้าไปอยู่ในกลุ่มผู้กล้า โดยต้องตัดขาดจากครอบครัว ในเวลาต่อมาเธอรับรู้ถึงแผนร้ายกำลังก่อตัวขึ้นในสังคมที่ดูสมบูรณ์แบบ อ้างอิง
มิลเลอร์ มิลรั่ว ครอบครัวกำมะลอ เป็นภาพยนตร์อเมริกันแนวคอเมดี ในปี 2013 กำกับการแสดงโดย รอว์สัน มาร์แชล เธอร์เบอร์ นำแสดงโดย เจสัน ซูเดคิส, เจนนิเฟอร์ อนิสตัน, เอมมา โรเบิตส์, วิลล์ พัลเตอร์ ​และ นิค ออฟเฟอร์แมน เขียนบทภาพยนตร์โดย บ็อบ ฟิชเชอร์, ฌอน แอนเดอร์ส และ จอห์น มอร์ริส โดยภาพยนตร์มีเนื้อเรื่องเกี่ยวกับ คนติดต่อซื้อขายกัญชา (ซูเดคิส)​ ที่ต้องการความช่วยเหลือจากเพื่อนบ้านในการปลอมตัวเป็นคนในครอบครัวเดียวกันเพื่อความสะดวกในการขนกัญชาออกจากประเทศเม็กซิโกมายังสหรัฐอเมริกา ภาพยนตร์ถูกนำออกฉายในเดือนสิงหาคม ปี 2013 โดย วอร์เนอร์บราเธอส์​ และได้รับคำวิจารณ์ที่หลากหลาย ซึ่งภาพยนตร์ประสบความสำเร็จเมื่อทำรายได้สูงถึง 270 ล้านดอลลาร์สหรัฐ จากทุนสร้างเพียง 37 ล้านดอลลาร์สหรัฐ และได้รับการเสนอชื่อให้เข้าชิงรางวัล พีเพิลส์ชอยซ์อะวอดส์​ 4 สาขา นอกจากนี้ วิลล์ พัลเตอร์​ นักแสดงที่รับบท ​เคนนี รอสมอร์​ ยังได้รับคำชื่นชมจากสื่อมวลชนและนักวิจารณ์ทำให้เขาได้รับ รางวัลแบฟตา​ และรางวัล เอ็มทีวีมูวีแอนด์ทีวีอะวอดส์​อีก 2 สาขา นักแสดง Poulter 2016 |วิลล์ พัลเตอร์ ผู้รับบท เคนนี รอสส์มอร์ ได้รับ รางวัลแบฟตา และรางวัล เอ็มทีวีมูวีแอนด์ทีวีอะวอดส์​ อ้างอิง
วัดมหาสวัสดิ์นาคพุฒาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหอมเกร็ด อำเภอสามพราน จังหวัดนครปฐม มีพื้นที่ทั้งหมด 16 ไร่ 3 งาน 36 ตารางวา วัดมหาสวัสดิ์นาคพุฒารามตั้งวัดเมื่อวันที่ 10 เมษายน พ.ศ. 2540 ได้รับพระราชทานวิสุงคามสีมาเมื่อวันที่ 6 เมษายน พ.ศ. 2542 โดยมีสองตายาย คือ ตานาคกับยายพุฒ (หุ้นสวัสดิ์) เป็นคนถวายพื้นที่ในการสร้างวัดจึงตั้งชื่อตามผู้ถวาย โดยมีหลวงพ่อพระเดชพระคุณ พระศีลาจารพิพัฒน์ (แจ่ม ธุวาโภ) เป็นประธานและเป็นผู้ก่อตั้งวัดมหาสวัสดิ์นาคพุฒาราม ต่อมาหลวงพ่อธรรมโมลี (สมศักดิ์ อุปสโม) ได้มีการก่อตั้งมหาวิทยาลัยจุฬาลงกรณ์วิทยาเขตบาฬีศึกษาพุทธโฆส และส่งเสริมให้ภิกษุสามเณรได้ศึกษาภาษาบาลีไปด้วย ต่อมา พ.ศ. 2564 ยุบรวมโรงเรียนพระปริยัติธรรม แผนกสามัญศึกษา วัดเสนหา เนื่องจากนักเรียนลดลง ไม่สามารถดำเนินการจัดการศึกษาต่อไปได้ เข้ากับโรงเรียนพระปริยัติธรรมมหาสวัสดิ์วิทยา วัดมหาสวัสดิ์นาคพุฒาราม รายนามเจ้าอาวาส พระครูธรรมธร ยอด สุจิตฺโต พ.ศ. 2541–2549 พระมหาโกมล กมโล ป.ธ.8 ,ผศ. พ.ศ. 2549–2552 พระมหาวิจิตร กลฺยาณจิตฺโต ป.ธ.7 พ.ศ. 2553 อ้างอิง มหาสวัสดิ์นาคพุฒาราม
วัดบ้านทุ่งเสรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสวนหลวง เขตสวนหลวง กรุงเทพมหานคร วัดบ้านทุ่งเสรี หรือ วัดบ้านทุ่ง หรือ วัดทุ่งเสรี ตั้งวัดเมื่อวันที่ 29 พฤศจิกายน พ.ศ. 2528 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2529 แต่เดิมชื่อว่า วัดทุ่งกระแจะแม้นเขียน ที่ดินซึ่งอยู่ตามแนวคลองลาว มาบรรจบกับคลองกระจะฝั่งเหนือจนถึงริมคลองแสนแสบ บางตอนเป็นที่ดินพระราชทรัพย์ส่วนพระองค์ของพระเจ้าบรมวงศ์เธอ พระองค์เจ้าแม้นเขียน พระราชธิดาในพระบาทสมเด็จพระพุทธเลิศหล้านภาลัย พระองค์เจ้าแม้นเขียนทรงเป็นมีน้ำพระทัยเลื่อมใสศรัทธาในพระพุทธศาสนาอย่างลึกซึ้ง ทรงเห็นว่า ขณะนั้นมีบรรดาข้าทาสบริพารตลอดจนประชาชนชาวพุทธอยู่อาศัยใกล้ ๆ กับบริเวณที่นาของพระองค์เป็นจำนวนมากแต่บริเวณที่ใกล้เคียงแถวนั้นกลับไม่มีวัด จึงดำริสร้างวัดขึ้น ในที่ดิน อันเป็นราชทรัพย์ส่วนพระองค์ระหว่างคลองลาว บรรจบกับคลองกระจะรวมเป็นเนื้อที่ประมาณ 9 ไร่เศษ และได้ขนานนามวัดนี้ว่า 'วัดบ้านทุ่งกระแจะแม้นเขียน' ซึ่งชาวบ้านทั่วไปพากันเรียกสั้นๆว่า 'วัดบ้านทุ่ง' วัดบ้านทุ่งแม้นเขียนในสมัยนั้นเป็นวัดที่มีถาวรวัตถุมั่นคงมีอุโบสถ กุฏิพระภิกษุสามเณร ศาลาการเปรียญและเจดีย์องค์ใหญ่ประดิษฐาน วัตถุมงคลหน้าอุโบสถ 1 องค์ มีสระน้ำขนาดใหญ่สำหรับใช้สอย 1 สระ มีกำแพงอิฐโดยรอบทั้ง 4 ด้านมีพระภิกษุและสามเณรอยู่ปฏิบัติศาสนกิจ เป็นจำนวนมาก มีการปกครองที่จัดแบ่งออกเป็น 2 คณะ เรียกว่า คณะบน และคณะล่าง แต่วัดบ้านทุ่งกระแจะแม้นเขียนก็มาถึงคราวเสื่อมโทรมลงไปภายหลังจากที่พระบาทสมเด็จพระจุลจอมเกล้าเจ้าอยู่หัวได้ทรงประกาศเลิกทาส บรรดาพวกทาสไพร่หลวงทั้งหลาย ทั้งทาสไพร่หลวงเชื้อสายลาวตตลอดจนทาสใต้เรือนเบี้ยอื่น ๆ ต่างก็ได้รับความเป็นไท มีอิสระเสรีภาพโดยทั่วกัน จึงได้อพยพโยกย้ายกลับบ้านเดิมของตน พระภิกษุก็ได้ย้ายสำนักไปด้วย เมื่อพระองค์หาพระชนม์ไม่ แล้ววัดบ้านทุ่งแม้นเขียนก็คงจะหาผู้อุปการะเกื้อหนุนได้ยาก เพราะชาวไทยพุทธที่อยู่อาศัยใกล้กับวัดมีอยู่น้อย และคงจะต้องประสบกับความเดือดร้อนอย่างแน่นอน จึงได้ทรงอุทิศที่ดินทุ่งนาซึ่งเป็นพระราชทรัพย์ส่วนพระองค์อีกจำนวน 2 แปลงประทานให้แก่วัดเพื่อเก็บผลประโยชน์ไว้ทำนุบำรุงรักษาวัดนี้ต่อไป ที่ดินที่ประทานนี้คือที่ดินจากริมคลองกระจะฝั่งเหนือตรงข้ามกับวัดยาว ไปจรดริมคลองแสนแสบ มีเนื้อที่ประมาณ 80 ไร่เศษ อนึ่ง หลักฐานจากหอสมุดแห่งชาติ ปรากฏว่าเดิม วัดนี้มีที่ดินธรณีสงฆ์ ตามโฉนดเลขที่ 1913 เนื้อที่ 51 ไร่ 1 งาน 80 วา กับโฉนดเลขที่ 1917 เนื้อที่ 33 ไร่ 2 งาน 80 วา รวมเป็นเนื้อที่ทั้งสิ้น 85 ไร่ งาน 60 วา หรือ 34,060 ตารางวา มีหลวงปู่นวม เจ้าอาวาสวัดบ้านทุ่งแม้นเขียนรูปสุดท้าย ภายหลังหลังมรณภาพของหลวงพ่อนวมแล้ว วัดบ้านทุ่งแม้นเขียนจึงว่างพระสงฆ์และได้กลายเป็นวัดร้างมาตั้งแต่บัดนั้น จนกระทั่ง พระครูปลัดเสนอ ศิษย์เอกของหลวงพ่อคล้ายวาจาสิทธิ์ อำเภอฉวาง จังหวัดนครศรีธรรมราช ได้พัฒนาสร้างขึ้นใหม่ และตั้งเป็นวัดและตั้งชื่อตามหมู่บ้านบริเวณใกล้เคียง ปูชนียวัตถุที่สำคัญภายในวัด ได้แก่ รูปเหมือนพ่อท่านคล้าย วาจาสิทธิ์หลวงปู่ทวดเหยียบน้ำทะเลจืด เจ้าแม่กวนอิม องค์พ่อจตุคามรามเทพ และครูบาอาจารย์อีกหลายรูป อ้างอิง บ้านทุ่งเสรี
วัดสิรินธรเทพรัตนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลอ้อมใหญ่ อำเภอสามพราน จังหวัดนครปฐม เป็นวัดในพระนามาภิไธยในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี วัดสิรินธรเทพรัตนารามเริ่มก่อสร้างเมื่อ พ.ศ. 2533 เนื่องด้วยสมเด็จพระสังฆราชเจ้า กรมหลวงวชิรญาณสังวร วัดบวรนิเวศวิหาร ประทานที่ดินให้สร้างวัดจำนวน 63 ไร่ 2 งาน และเมื่อวันที่ 11 กุมภาพันธ์ พ.ศ. 2533 พระองค์ได้เสด็จไปทรงเททองหล่อพระประธานทรงวางศิลาฤกษ์ หอฉัน และกุฏิ พร้อมทั้งทรงมอบหมายให้ พระเทพวราจารย์ (พระธรรมวราจารย์) สมณศักดิ์ในขณะนั้นดำเนินการก่อสร้างอาคารสถานที่ต่าง ๆ และปรับปรุงสถานที่ วัดได้รับพระราชทานวิสุงคามสีมา เมื่อ พ.ศ. 2542 วัดยังตั้งเป็นวิทยาเขตแห่งที่ 2 ของมหาวิทยาลัยมหามกุฏราชวิทยาลัย ได้รับพระราชทานพระนามาภิไธยเป็นนามวิทยาเขตว่า วิทยาเขตสิรินธรราชวิทยาลัย และมีศูนย์เด็กเล็ก นามว่า ศูนย์เด็กเล็กวิทยาเขตสิรินธรราชวิทยาลัย มีมูลนิธินามว่า มูลนิธิสิรินธรราชวิทยาลัย อาคารเสนาสนะ ได้แก่ อุโบสถ 2 ชั้น เริ่มสร้างเมื่อ พ.ศ. 2543 ผนังภายนอกประดับด้วยหินแกรนิตและหินอ่อนบางส่วน หลังคาประดับด้วยช่อฟ้าใบระกา หน้าบันได้รับพระราชทานให้อัญเชิญอักษรพระนามาภิไธย สธ. ซุ้มประตูหน้าต่างประดับด้วยหินอ่อนและเบญจรงค์ หลังคามุงกระเบื้องสีแดง บานประตูหน้าต่างฝังมุขและเบญจรงค์ พระประธานประจำอุโบสถเฉลิมพระเกียรติ ได้รับอนุญาตจากกรมศิลปากร ให้จำลองแบบพระพุทธสิหิงค์ขนาดหน้าตักกว้าง 80 นิ้ว ลงรักปิดทอง กุฏิสงฆ์ 4 หลังและศาลาการเปรียญ 1 หลังทั้งหมดเป็นอาคารคอนกรีตทรงไทยประยุกต์ โดยเฉพาะอย่างยิ่งอุโบสถนั้นสร้างเพื่อเฉลิมพระเกียรติในโอกาสที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเจริญพระชนมพรรษา 48 พรรษา พ.ศ. 2546 อ้างอิง สิรินธรเทพรัตนาราม